
EXPUNERE DE MOTIVE  
privind aprobarea vânzarii apartamentului nr. 24, situat în imobilul din Timișoara, B-dul  Eroilor nr. 26, conform dispozitivului Sentinței Civile nr. 3375/30.03.2016 a Judecătoriei Timișoara și a Deciziei Civile nr. 192/A/09.02.2017 a Tribunalului Timiș

   	Având în vedere faptul că prin dispozitivul Sentinței Civile nr. 3375/30.03.2016 a Judecătoriei Timișoara, instanța admite cererea de chemare în judecată formulată de reclamantul Gornic Gheorghe și soția Gornic Adriana și  “obligă pârâții să îi vândă reclamantului apartamentul nr.24 situat în Timișoara, B-dul  Eroilor  nr. 26, nr.cad. 9134/XXIV înscris în CF nr. 145289, calculul valorii apartamentului urmând a fi efectuat cu respectarea dispozițiilor legale în vigoare la momentul semnării contractului de vânzare-cumpărare în temeiul Legii 112/1995”.
Având în vedere Raportul de evaluare întocmit de către firma S.C. BLACK LIGHT S.R.L. & S.C. CONSULTIM S.A., înregistrat cu nr. SC2017-022850/13.09.2017, prin care a fost evaluat apartamentul și anexe, valoarea acestora fiind de 19.625 euro( 89.557 lei), calculată la cursul B.N.R. din data de 08.08.2017, respectiv 1 euro = 4,5635 lei, prețul urmând să fie actualizat la cursul B.N.R. comunicat la data încheierii contractului de vânzare-cumpărare. 
 Având în vedere cele menționate, considerăm oportună inițierea unui proiect de hotărâre prin care să se ia act de Sentinței Civile nr. 3375/30.03.2016 a Judecătoriei Timișoara definitivă prin Decizia Civilă nr. 192/A/09.02.2017 a Tribunalului Timiș și să se aprobe vânzarea apartamentului nr. 24, situat în imobilul din Timișoara B-dul Eroilor nr. 26, la prețul stabilit prin Raportul de evaluare înregistrat cu nr. SC2017-022850/13.09.2017. 

